PROTECT IP Act

PROTECT IP Act (PIPA, Preventing Real Online Threats to Economic Creativity and Theft of Intellectual Property Act of 2011) er et amerikansk lovforslag med formål å gi den amerikanske regjeringen større makt til å begrense tilgangen til det som regnes som ulovlige nettsteder («rogue websites»). Forslaget er ment til å gjelde nettsider i USA. Lovforslaget ble introdusert den 12. mai 2011 av den demokratiske senatoren Patrick Leahy og 11 medrepresentanter, både republikanere og demokrater.

Lagforslaget har blitt sammenlignet med Stop Online Piracy Act (SOPA) og har av liknende grunner blitt kritisert for å være en de facto-sensur av Internett. Enkelte mener at forslaget utgjør et hån mot ytringsfriheten, og at det vil være til stor skade for internettet slik vi kjenner det i dag.

Lover i USA
Nettkultur
Opphavsrett
Sensur
2011 i USA
2012 i USA
Rettsvitenskap i 2011
Rettsvitenskap i 2012